หุ้น21มิ.ย.ปิดลดลง14.19จุด
หุ้นไทย21มิ.ย.ปิดที่ 1,159.05 จุด ลดลง 14.19 จุด มูลค่าซื้อขาย 22,631.74 ล้านบาท
21 มิ.ย. 2555

หุ้นไทย21มิ.ย.ปิดที่ 1,159.05 จุด ลดลง 14.19 จุด มูลค่าซื้อขาย 22,631.74 ล้านบาท




ดัชนีตลาดหุ้นไทยวันที่ 21 มิ.ย. ปิดที่ 1,159.05 จุด ลดลง 14.19 จุด หรือ 1.21%ด้วยมูลค่าซื้อขาย 22,631.74 ล้านบาท หลังนักลงทุนทิ้งหุ้นใหญ่หนีเศรษฐกิจโลกถดถอย
หลักทรัพย์ที่มีการซื้อขายสูงสุด 5 อันดับได้แก่1.PTT ปิดที่ 321.00 บาท ลดลง 11.00 บาท มูลค่าการซื้อขาย 1,794.41 ล้านบาท 2.KBANK ปิดที่ 156.50 บาท ลดลง 4.00 บาท มูลค่าการซื้อขาย 1,224.54 ล้านบาท 3.PTTGC ปิดที่ 56.25 บาท ลดลง 1.75 บาท มูลค่าการซื้อขาย 1,145.85  ล้านบาท 4. IVL  ปิดที่ 28.25 บาท ลดลง 1.00 บาท มูลค่าการซื้อขาย 854.69  ล้านบาท 5.SCB ปิดที่ 142.00 บาท ลดลง 3.00 บาท มูลค่าการซื้อขาย 841.02  ล้านบาท    
นายถนอมศักดิ์ สหรัตนชัย ผู้อำนวยการอาวุโส บล.โนมูระพัฒนสิน กล่าวว่า ดัชนีหุ้นไทยดิ่งตามตลาดหุ้นต่างประเทศที่ลดลงถ้วนหน้า หลังที่ประชุมธนาคารกลางสหรัฐไม่มีมาตรการกระตุ้นเศรษฐกิจรอบ 3 ขณะที่เศรษฐกิจจีนเองก็ไม่ไดีหลังตัวเลขดัชนีภาคการผลิตแย่ลง  ส่วนปัญหายุโรปก็ยังมีอยู่และเศรษฐกิจจะถดถอย ซึ่งผลทั้งหมดนี้ทำให้เกิดความกังวลว่าเศรษฐกิจโลกจะชะลอตัวจึงส่งผลให้มีกรขายหุ้นที่เชื่อมโยงกับเศรษฐกิจโลกออกมา รวมถึงหุ้นพลังงานและปิโตรเคมีด้วย 
อย่างไรก็ตามหลังจากนี้ต้องมองว่าดัชนีจะมีแนวรับสำคัญที่ระดับใดหลังจากหลุดแนวรับที่ 1,160 จุดแต่ในส่วนของฝ่ายวิจัยมองว่าแนวรับสำคัญยังอยู่ที่1146 จุดส่วนแนวต้านที่1175 จุด อย่างไรก็ตามข่าวบวกหลังจากนี้ต้องรอดูการประกาศมาตรการของธนาคารกลางยุโรปว่าจะออกมาอย่างไรซึ่งมาตรการจะต้องออกมาแน่นอนเพราะไม่นั้นจะเกิดความเสียหายมาก